ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА

ШЕШІМ

2021 жылғы «21» қыркүйек               № 128                             Мәскеу қаласы

Бажсыз сауда  дүкендері иелерінің жалпы тізілімін қалыптастыру және жүргізу тәртібін бекіту туралы 
Еуразиялық экономикалық одақтың Кеден кодексінің 398-бабының 2-тармағына сәйкес Еуразиялық экономикалық комиссия Алқасы шешті:
1.Қоса беріліп отырған Бажсыз сауда  дүкендері иелерінің жалпы тізілімін қалыптастыру және жүргізу тәртібі бекітілсін.
2.Бажсыз сауда  дүкендері иелерінің жалпы тізілімін қалыптастыру мақсатында   Еуразиялық экономикалық одаққа мүше мемлекеттерден 2021 жылғы 31 желтоқсанға дейін кеден органдарының Еуразиялық экономикалық комиссияға мүше мемлекеттердің бажсыз сауда  дүкендері иелерінің  тізілімін жіберуін қамтамасыз етуі сұралсын.
3. Осы Шешім ресми жарияланған күнінен бастап күнтізбелік 30 күн өткен соң күшіне енеді.  


Еуразиялық экономикалық комиссия
             Алқасының Төрағасы                                                      М.Мясникович  






 




Еуразиялық экономикалық комиссия Алқасының
2021 жылғы 21 қыркүйектегі № 128 шешімімен
БЕКІТІЛГЕН

Бажсыз сауда  дүкендері иелерінің жалпы тізілімін 
қалыптастыру және жүргізу 
ТӘРТІБІ

1.Бажсыз сауда дүкендері иелерінің жалпы тізілімі (бұдан әрі – жалпы тізілім)  оны қалыптастыруды және жүргізуді Одаққа мүше  мемлекеттердің атқарушы билігінің уәкілетті органдары (бұдан әрі тиісінше – уәкілетті    органдар, мүше мемлекеттер) мен Комиссия арасындағы ақпараттық    өзара     іс-қимыл   негізінде  Еуразиялық экономикалық одақтың (бұдан әрі - Одақ) интеграцияланған  ақпараттық жүйесінің   құралдарын  пайдалана    отырып, Еуразиялық экономикалық комиссия (бұдан әрі - Комиссия) жүзеге асыратын бажсыз сауда дүкендерінің иелері туралы мәліметтерді қамтитын ортақ ақпараттық  ресурс болып табылады.
2.Жалпы тізілімді қалыптастыру мен жүргізу мүше мемлекеттердің бажсыз сауда дүкендері иелерінің жалпы тізілімінен мәліметтерді алуды, жүйелеуді, өзектілендіруді және сақтауды қамтиды.
3.Мүше мемлекеттердің бажсыз сауда дүкендері иелерінің жалпы тізілімдерін  қосымшаға сәйкес нысан бойынша  *.doc или *.xml (*.xlsx) форматында ұсынуды мына уәкілетті органдар жүзеге асырады:
Армения Республикасында – Армения Республикасының Мемлекеттік кірістер комитеті;
Беларусь  Республикасында – Беларусь  Республикасының Мемлекеттік кеден  комитеті;
Қазақстан Республикасында – Қазақстан Республикасы Қаржы министрлігінің  Мемлекеттік кірістер комитеті;
Қырғыз Республикасында – Қырғыз Республикасының Экономика және қаржы министрлігі жанындағы Мемлекеттік кеден  қызметі; 
Ресей Федерациясында – Федералдық кеден  қызметі.
4.Мүше мемлекеттердің бажсыз сауда дүкендері иелерінің жалпы тізілімдері оларға өзгерістер (заңды тұлғаны тізілімге кіргізу немесе тізілімнен шығару, заңды тұлға туралы  мәліметтердің өзгеруі) енгізілген күннен бастап 5 жұмыс күнінен кешіктірмей Комиссияға  жіберіледі.
5.Комиссия осы Тәртіптің 4-тармағына сәйкес  келіп түскен мүше мемлекеттердің бажсыз сауда дүкендері иелерінің  тізілімі негізінде жалпы тізілімді өзектілендіреді және осындай тізілімді алған күннен бастап 1 жұмыс күнінен кешіктірмей оны Одақтың ресми сайтында орналастыруды қамтамасыз етеді.
__________

Ескертпе. Осы тізілімнің 6-графасында былай көрсетілген:
Армения Республикасы үшін – салық төлеушінің есептік   нөмірі (СЕН);
Беларусь Республикасы үшін – төлеушінің есептік  нөмірі (ТЕН);
Қазақстан Республикасы үшін – бизнес-сәйкестендіру нөмірі немесе жеке сәйкестендіру нөмірі (БСН немесе ЖСН);
Қырғыз Республикасы үшін – салық төлеушінің сәйкестендірілген  салықтық нөмірі немесе дербес сәйкестендіру нөмірі (ЖСН немесе ДСН);
Ресей Федерациясы үшін – салық төлеушінің сәйкестендіру нөмірі (ССН).

_____________

 
